projecte-aina/catalan_government_crawling huggingface dataset:
El projecte de Coordinació Internacional de Recerca de Malalties Infeccioses dels Animals (ICRAD, de les seves sigles en anglès) és una nova ERA-NET europea que ha rebut finançament del fons Horizon 2020.
A més, el projecte rep el finançament de l'Agència Estatal d'Investigació del Govern d'Espanya, entre d'altres.
El projecte té l'objectiu de donar suport a la recerca per tal de millorar la sanitat pública i la salut i el benestar animal, amb beneficis relacionats amb el medi ambient i l'economia.
A més, el projecte vol connectar investigadors de camps científics i tecnològics complementaris per tal de maximitzar l'ús dels recursos i compartir riscos, costos i coneixements.
El conjunt d'investigadors industrials i acadèmics aconseguirà millorar i accelerar el desenvolupament de solucions tecnològiques pel benestar i la salut animal.
Així, el projecte vol aconseguir desenvolupar nous instruments per identificar, preveure i controlar malalties infeccioses, centrant-se sobretot en malalties endèmiques del bestiar.
ICRAD ha fet un preanunci de convocatòria en línia amb els seus objectius.
Les propostes haurien de cobrir alguna de les següents àrees d'investigació:
La convocatòria anirà destinada a consorcis transnacionals formats per membres d'almenys 3 països diferents.
Data límit: 13/02/2020 (per les propostes incials) i 02/07/2020 (per les propostes finals)
La Iniciativa de Medicaments Innovadors (IMI) és un partenariat público-privat que treballa per millorar la salut mitjançant l'acceleració del desenvolupament i l'accés del pacient a la pròxima generació de medicaments, especialment en aquelles àrees on hi ha una necessitat mèdica o social insòlita.
Això ho fa a través de la col·laboració entre els actors clau en la investigació sanitària, incloent-hi universitats, companyies farmacèutiques, altres empreses actives en recerca sanitària, petites i mitjanes empreses (pimes), organitzacions de pacients i reguladors de medicaments.
Aquesta licitació (IMI2 JU) proporcionarà un servei per ajudar a aprofitar els resultats dels projectes de la IMI mitjançant la maximització del seu impacte, sempre assegurant la seva sostenibilitat i seguretat a través de la seva acceptació reglamentària.
L'objectiu principal és assegurar que els resultats dels projectes són acceptables en el context de R+D i, per tant, són aplicats a les pràctiques reglamentàries.
La licitació està oberta a qualsevol persona natural o legal establerta a un país membre de la UE, Noruega, Islàndia, Liechtenstein o Suïssa.
A més, sota l'Acord d'Estabilització i Associació (SAA), també podran sol·licitar la licitació els actors econòmics d'Albània, la República de Macedònia del Nord, Bòsnia i Hercegovina, Sèrbia, Montenegro i Kosovo.
Tots els membres del consorci seran responsables de manera conjunta davant l'autoritat contractant.
La secretaria permanent de la iniciativa Accions Urbanes Innovadores (UIA) obre aquesta licitació, finançada amb el FEDER, amb l'objectiu d'identificar les experiències més prometedores d'enfocaments i metodologies per intervencions urbanes en els projectes de UIA realitzats a més de 50 ciutats europees.
Gràcies a això, es podran analitzar els elements més indispensables per contribuir al desenvolupament de mesures i polítiques a escala europea.
Així, UIA publica aquesta oportunitat de licitació per tal d'oferir els següents serveis:
eTwinning és la comunitat més extensa de centres educatius d'Europa.
Va néixer el 2005 com iniciativa del Programa d'Aprenentatge eLearning de la Comissió Europea i des del 2014 forma part d'Erasmus+, el Programa de la Unió Europea en matèria d'educació, formació, joventut i esport.
El portal eTwinning és un punt de trobada i un lloc comú de treball.
Està traduït a vint-i-cinc idiomes i proporciona eines en línia perquè els docents trobin socis, engeguin projectes, comparteixin idees, intercanviïn pràctiques interessants i comencin a treballar junts, servint-se de diferents eines personalitzades disponibles a la plataforma eTwinning.
La present convocatòria té l'objectiu d'atorgar la certificació de centres eTwinning a aquells que ho sol·licitin i compleixin amb els requisits.
El procés de reconeixement està compost de dues fases:
La Fase 1 consisteix en iniciar la sol·licitud i el mateix sistema reconeixerà si el centre compleix els requisits necessaris:
Aquells centres que superin la fase 1 rebran una invitació per a omplir un formulari d'autoavaluació compost per les següents seccions:
Cada centre podrà presentar únicament una sol·licitud des d'eTwinning Live però, en aquesta pot participar més d'un professor.
La present convocatòria d'ajuts, finançada pel FEDER, té l'objectiu de promoure la participació d'empreses del sector del comerç minorista i les persones inscrites en el règim especial de treballadors autònoms de la demarcació cameral de la Cambra de Comerç de Reus en l'actuació de diagnòstics d'Innovació Comercial del Programa de Comerç Minorista.
Aquesta actuació té l'objectiu principal de contribuir a la millora de la competitivitat dels comerços, mitjançant la realització de diagnòstics individualitzats i informes de recomanacions de millora.
Amb això es pretén impulsar l'adopció de metodologies i solucions que permetin millorar la seva situació competitiva.
Són elegibles totes les pimes o empreses autònomes de la demarcació territorial de la Cambra de Comerç de Valls.
L'import màxim per empresa per a la realització de diagnòstics en el marc d'aquesta convocatòria és de 1.200 euros.
La present licitació té l'objectiu de prestar serveis per ampliar la disponibilitat i millorar la qualitat dels serveis d'assessorament en matèria de deute per les llars europees.
En particular, perquè la Direcció General de Justícia (DG JUST) pugui disposar del coneixement necessari per a dur a terme accions en l'àmbit de l'assessorament del deute, el contractista haurà de realitzar les següents tasques:
Poden participar totes les persones jurídiques establertes als estats membres de la UE, així com les organitzacions internacionals.
A més, també poden participar aquelles entitats establertes als països de l'EEA i altres que tinguin tractats específics que ho permetin.
La present convocatòria es convoca en el marc del "Programa de suport a l'ocupació digne a Guatemala", que té l'objectiu d'incrementar les oportunitats d'ocupació digna per a tothom, en particular per als joves i les dones, en línia amb la Política Nacional d'Ocupació Digne 2017-2032.
Els objectius específics del contracte són:
La participació està oberta a totes les persones físiques nacionals i persones jurídiques (de forma individual o grupal) que estiguin establertes de forma efectiva en un dels estats membres de la UE o en un dels països o territoris elegibles.
El contracte tindrà una durada de 53 mesos (4 anys i 5 mesos)
A Namíbia el nombre d'organitzacions de Societat Civil (CSOs) amb programes actius i sostenibles està reduït a entre 20 i 40.
El que és més preocupant és que hi ha una tendència decreixent per la falta de finançament i problemes amb les capacitats de gestió i administració.
És per això que la present convocatòria té l'objectiu de contribuir a assolir els objectius de desenvolupament nacional d'habilitats d'educació i de vida, sanejament de l'aigua i la higiene i de la gestió dels recursos naturals.
La subvenció està dividida en tres lots:
Aquesta tasca s'ha de realitzar prestant especial atenció a l'educació sexual comprensiva, paritat de gèneres, violència de gènere, consciència ambiental i promovent la participació i cooperació de les CSOs a escala regional i local.
A l'hora de realitzar les tasques s'ha d'adoptar una perspectiva basada en drets, sobretot de les dones i els infants, i en el gènere, per garantir l'oportunitat de la dona a participar en processos de presa de decisions.
Poden participar totes les entitats jurídiques sense ànim de lucre i que siguin d'un tipus d'organització com CSOs, autoritats locals, organitzacions internacionals,...etc establertes a Namíbia, a un estat membre de la UE o altres països amb acords.
Si l'entitat líder és de Namíbia, pot participar tant de forma individual o amb cosol·licitants.
Però, si l'entitat líder no és de Namíbia, ha de participar amb un o més cosol·licitants, dels quals almenys un sigui de Namíbia.
L'objectiu de la present licitació és donar suport per a la gestió de projectes de desenvolupament viari del Ministeri de Desenvolupament Regional i Infraestructura per a l'execució del Projecte de Connectivitat del Transport a Geòrgia.
La licitació s'emmarca dins del Projecte de Connectivitat del Transport a Geòrgia (GTC), que forma part de l'estratègia nacional de transport a Geòrgia.
La finalitat és millorar substancialment la connectivitat global de Geòrgia amb Europa i la mobilitat local mitjançant intervencions a la xarxa estesa de TEN-T a Geòrgia, reforçant així els vincles vitals de transport i comerç al país alhora que es dóna suport al creixement econòmic.
Les tasques a realitzar són les següents:
Poden participar totes les persones jurídiques, de forma individual o en grup.
A més, també són elegibles les organitzacions internacionals.
El contracte tindrà una durada de 60 mesos.
L'escola de circ de Brussel·les, la Comunitat de Circ de Galway, la Serious Road Trip de Romania i la Universitat Lliure de Brussel·les estan buscant cinc joves majors d'edat per crear un conjunt funambulesc dins del projecte d'Europa Creativa "Cables creuats: cap, cor, equilibri" (amb suport també de l'Erasmus+).
El projecte té l'objectiu de promoure el benestar mental i físic, l'assumpció segura de riscos i la inclusió social a través del funambulisme, l'art de caminar sobre un cable amb l'ajuda d'una barra.
Ja fa sis anys que el projecte treballa per formar en aquest art persones de totes les edats i orígens d'arreu d'Europa, creant així un efecte transformador per aconseguir comunitats més saludables.
L'oportunitat està adreçada a persones de més de 18 anys, siguin principiants en el funambulisme o experts en altres formes d'espectacles d'equilibri.
El funambulisme serà la principal disciplina emprada en els espectacles; tot i així, durant el procés de creació es treballarà explorant altres arts per acabar creant una combinació de circ, poesia visual i teatre corporal.
Les estades i les actuacions estan programades per començar a Brussel·les (Bèlgica) el maig de 2020 i acabar el juny del 2021 a Timisoara (Romania), passant també per Galway (Irlanda).
Els artistes seleccionats rebran 130 € diaris destinats a la creació i l'actuació durant un mínim de 35 dies i un màxim de 40.
Els costos de viatge, allotjament i subsistència estan coberts.
Els sol·licitants han d'enviar un CV artístic, un vídeo de 90 segons explicant per què volen formar part del projecte i un altre d'entre 2 i 4 minuts exposant algun treball anterior amb un soci local.
Tots aquests recursos s'hauran de presentar, com a molt tard, l'1 de desembre de 2019.
Més endavant (l'11 i el 12 de gener de 2020) es realitzaran audicions compostes de diferents fases per escollir els membres del grup.
Veus de la Cultura és una iniciativa promoguda per la Comissió Europea per intercanviar veus i informació, així com per assegurar-se que la veu de les organitzacions de la societat civil són escoltades.
El segon tema de Veus de la Cultura 2019-2021 adreça preguntes sobre el paper que té la cultura a llocs allunyats dels centres urbans a Europa.
Aquest tema va sorgir després d'adonar-se que durant molts anys les polítiques culturals s'han centrat en les grans ciutats i en el desenvolupament urbà, però segons EUROSTAT només el 40,4% de la població europea viu en ciutats.
Aquesta convocatòria està oberta a representants de diferents sectors (com poden ser institucions culturals, fundacions,...) amb experiència rellevant en el tema "El paper de la cultura en zones no urbanes" que vulguin contribuir al debat amb la Comissió Europea.
La reunió per fer "brainstorming" sobre el tema tindrà lloc els dies 4 i 5 de febrer de 2020 a Alemanya.
Posteriorment, el 22 d'abril hi haurà la reunió de diàleg a Brussel·les.
Els costos de viatge, allotjament i menjar estaran coberts per Veus de la Cultura.
L'Ajuntament de Girona ha obert el procés de licitació per la contractació de la prestació de serveis de conceptualització, creació i implantació de la marca "Girona Crea" i l'elaboració del corresponent pla de gestió, en el marc del PECT de les Indústries Culturals i Creatives (PECT- ICC), mitjançant el procediment obert abreujat.
El pressupost base de licitació serà de 41.745 euros i s'inclou en el marc de l'actuació de "Creació de Marca i Comunicació", la qual pretén impulsar l'estructuració, l'aglutinació i la comunicació del teixit d'indústries culturals i creatives a través d'una marca que identifiqui els nodes que formen part de les indústries culturals i creatives per donar-los visibilitat.
Al mateix temps, l'Ajuntament també ha iniciat la licitació per a la contractació del servei d'anàlisi de l'oferta cultural i campanya de comunicació mitjançant el procediment obert simplificat abreujat amb un pressupost base de licitació de 37.631,35 €.
El contracte té per objecte el servei d'anàlisi dels sistemes de difusió de l'oferta cultural de Girona i el seu entorn territorial, proposta de millores dels sistemes, i disseny i execució de 6 campanyes de comunicació per impulsar el consum cultural en el marc de l'actuació de Creació i captació de públics.
Les dues licitacions s'impulsen des del PECT Indústries Culturals i Creatives de Girona i el seu entorn territorial, projecte cofinançat en un 50% pel FEDER, en el marc del Programa operatiu FEDER de Catalunya 2014-2020, i en un 25% per la Diputació de Girona.
L'objectiu del projecte PECT és afavorir un marc de visibilització, vertebració, cooperació i cohesió que impulsi el sector de les Indústries Culturals i Creatives (ICC) perquè esdevingui un dels eixos vertebradors d'especialització econòmica del territori gironí.
La present convocatòria finançada per Horizon 2020 té l'objectiu de millorar la base de proves i proporcionar polítiques i opcions tecnològiques per desenvolupar estructures de governança a diversos nivells rellevants.
La convocatòria adreça els mateixos fonaments de governança i democràcia donant suport al recolliment de noves proves i el desenvolupament d'opcions polítiques en àrees constitucionals i institucionals clau, com són els drets socials a Europa, la confiança, ciutadania, etc.
Per a poder abordar tots els reptes que el futur planteja, la convocatòria s'ha dividit en temes:
Noves formes de lliurar béns públics i serveis públics inclusius
Prova pilot que consisteix en utilitzar la infraestructura del núvol Europeu per a l'administració pública
Serveis públics centrats en el ciutadà en administracions locals i regionals
Centres o xarxes de recerca i innovació europea
Desenvolupar democràcies deliberades i participatives a través de l'experimentació
Donar suport al networking de Think Tanks R+I per ajudar-los a crear i compartir una perspectiva comú en política R+I a Europa
La política comú exterior i de seguretat i ampliar l'abast de la política exterior de la UE
Adreçar la radicalització a través de la inclusió social
El Premi Employment for All està promogut per l'Associació Europea de Proveïdors de Serveis per a Persones amb Discapacitats (EASPD) i per l'Associació per a la Inserció Social i Professional de les Persones amb Discapacitats (LADAPT).
Aquests premis compten amb el suport del fons europeu d'Ocupació i Innovació Social (EaSI) i tenen l'objectiu de:
El premi va destinat a proveïdors d'atenció i suport socials o empreses que hagin dissenyat i implementat sistemes efectius i innovadors per l'ocupació de persones amb discapacitats.
Per poder participar, el programa implantat ha de:
Un cop les nominacions hagin tancat se seleccionaran a 10 nominats per participar en les dues categories:
Tres nominats de cada categoria seran convidats a la conferència europea d'EASPD i LADAPT "Ocupació laboral de les persones amb discapacitats: camí a l'ocupabilitat" a Paris els dies 4 i 5 de maig on es realitzarà l'entrega de premis i tindran l'oportunitat de presentar el seu mètode.
El Departament d'Agricultura, Ramaderia, Pesca i Alimentació (DARP) de la Generalitat de Catalunya continua efectuant els pagaments del Programa de Desenvolupament Rural de Catalunya PDR.cat2020, complint així amb els compromisos assumits amb els agricultors.
Així, el DARP ha fet efectiu el pagament dels imports corresponents a la campanya 2018 del 57% restant de l'ajut de Compensació a les zones amb limitacions naturals o altres limitacions específiques.
Aquest ajut, s'emmarca dins del PDR.cat2020, amb el cofinançament del Fons Europeu Agrícola de Desenvolupament Rural (FEADER).
L'import total del pagament és de 6.435.511,11 €.
L'objectiu d'aquesta línia és assegurar un ús continuat de les terres agràries, contribuir al manteniment d'una comunitat rural viable, que possibiliti la conservació del camp, i mantenir i fomentar sistemes agraris sostenibles amb especial consideració envers les exigències mediambientals.
Per això, es compensa els costos addicionals i les pèrdues de renda per la realització de l'activitat agrària en les zones amb limitacions naturals o altres limitacions específiques.
Aquest pagament es fa efectiu a 4.969 beneficiaris de 35 comarques, i té un impacte sobre 303.311 hectàrees de conreu.
Informatics Europe representa la comunitat acadèmica i de recerca d'informàtics a Europa i països veïns.
Reuneix departaments d'universitat i laboratoris de recerca, creant una veu comú que promou, dóna forma i estimula la recerca, educació i difusió de coneixement de qualitat d'informàtics a Europa.
Cada any convoca els premis en Millors Pràctiques Educatives per promoure l'ensenyament de qualitat en informàtica.
Els guanyadors reben 5.000 euros per poder seguint treballant en el projecte.
L'edició de 2019 estava dedicada a iniciatives educatives informàtiques europees excepcionals que promoguin la inclusió i desenvolupament de diferents grups d'estudiants com gent gran, immigrants o persones amb diversitat funcional.
En aquesta edició dos projectes han resultat guanyadors, d'entre els quals un és InventEUrs, coordinat per la Universitat de Girona.
El projecte també compta amb la participació de la Universitat South Bank de Londres i la Universitat de Perugio.
InventEUrs és un projecte europeu d'Erasmus+ que promou educació per a la ciutadania global i la inclusió social a les escoles amb alts percentatges d'infants immigrants nouvinguts.
Es basa en una metodologia innovadora que combina intercanvis virtuals, narracions digitals i computació creativa.
Per tant, també promou el desenvolupament d'habilitats digitals tan rellevants com la codificació, blocs o la cocreació de projectes multimèdia.
Cada any s'entreguen els premis europeus eTwinning en reconeixement als projectes que han destacat per l'impuls al treball cooperatiu d'alumnes i docents, així com pels resultats obtinguts.
Entre els guanyadors dels premis de l'edició 2019 hi ha hagut diversos centres educatius catalans:
eTwinning és la comunitat més extensa de centres educatius d'Europa.
Va néixer el 2005 com iniciativa del Programa d'Aprenentatge eLearning de la Comissió Europea i des del 2014 forma part d'Erasmus+.
El portal eTwinning és un punt de trobada i un lloc comú de treball.
Està traduït a vint-i-cinc idiomes i proporciona eines en línia perquè els docents trobin socis, engeguin projectes, comparteixin idees, intercanviïn pràctiques interessants i comencin a treballar junts, servint-se de diferents eines personalitzades disponibles a la plataforma eTwinning.
El Parc Natural de l'Alt Pirineu s'ha convertit en un dels 16 indrets de tot Europa escollits per estudiar els efectes del canvi climàtic.
Així, s'ha incorporat al projecte AELCLIC-Pathfinder (Adaptation of European Landscapes to Climate Change), cofinançat per EIT-Climate-KIC.
L'EIT Climate-KIC és una de les moltes comunitats d'innovació creades i finançades per l'Institut Europeu d'Innovació (EIT) el 2010.
L'objectiu principal d'aquesta comunitat és abordar el canvi climàtic mitjançant la innovació.
L'EIT durant el període 2014-2020 és finançat per una contribució de l'Horizon 2020 i, per tant, ajuda a assolir els objectius establerts en aquest programa.
L'objectiu del projecte AELCLIC-Pathfinder és definir i elaborar plans d'adaptació al canvi climàtic a 16 paisatges europeus, a partir de la creació de xarxes regionals i locals de treball, que puguin ser replicats en paisatges similars.
En aquest marc, el dijous 31 d'octubre, el parc ha organitzat a Llavorsí el primer taller participatiu per identificar els actius clau que defineixen el parc natural, i contribuir a l'elaboració d'un futur Pla d'adaptació del paisatge del canvi climàtic específic per al paisatge pilot del Parc Natural de l'Alt Pirineu.
És el tercer àmbit de Catalunya que se suma a aquesta iniciativa, en la línia de la lluita del Govern per fer front a l'emergència climàtica.
La cita ha de servir per posar en relleu que els efectes del canvi climàtic ja es poden observar als Pirineus.
Segons l'informe " El canvi climàtic als Pirineus: impactes, vulnerabilitat i adaptació ", publicat per l'Observatori Pirinenc del Canvi Climàtic, alguns dels seus efectes ja detectats són un increment de temperatura elevat, la reducció del mantell de neu, i la pèrdua de massa en els glacials.
També es preveu el desplaçament de zones de vegetació, l'augment del risc de plagues i malalties forestals que podrien provocar una important pèrdua de biodiversitat, i canvis en la disponibilitat d'aigua, que afectarien l'economia, especialment el turisme de neu i l'activitat hidroelèctrica.
També afectacions a infraestructures i nuclis urbans, derivades d'episodis d'inundacions i despreniments.
L'equip de recerca del Grup de Tècniques de Separació (GTS) de la Universitat Autònoma de Barcelona ha desenvolupat FlashWT, un nou blanquejant dental basat en una formulació innovadora, ràpida, eficaç i segura per a l'esmalt.
El tractament, creat en el marc de la convocatòria d'ajuts d'Indústria del Coneixement 2018 de l'AGAUR, està en vies de ser patentat.
La majoria dels tractaments de blanquejat de dents que hi ha al mercat contenen peròxid d'hidrogen o peròxid de carbamida com a ingredient actiu.
Ambdós compostos tenen acció oxidant i poden provocar efectes secundaris, com la hipersensibilitat de les dents o la irritació gingival, perquè requereixen concentracions elevades i llargs temps d'aplicació.
El nou tractament presenta un mecanisme d'acció diferent a partir de la barreja de dos ingredients i ofereix avantatges substancials respecte als productes actuals.
Necessita concentracions més baixes de productes químics, actua més ràpidament i eficaçment, amb temps d'aplicació més curts i de manera molt segura per a l'esmalt dental.
El projecte ha estat creat en el marc de la convocatòria d'ajuts d'Indústria del Coneixement 2018 de l'AGAUR (modalitat Llavor).
Ha estat cofinançat pel Fons Europeu de Desenvolupament Regional (FEDER) de la Unió Europea en el marc del Programa Operatiu FEDER de Catalunya 2014-2020, amb el suport de la Secretaria d'Universitats i Recerca del Departament d'Empresa i Coneixement de la Generalitat de Catalunya, amb un ajut de 20.000 €.